kardosdrur/scandi-wiki huggingface dataset:
Henrik den Stolte

Henrik 10. af Bayern, kaldet Henrik den Stolte (født mellem 1100-1108, død 20. oktober 1139 (muligvis forgiftet) i Quedlinburg), begravet i Königslutter, var hertug af Bayern 1126-1139, og som Henrik 2. hertug af Sachsen 1137-1139. Han var søn af hertug Henrik den Sorte af Bayern (f. 1074/1075, d. 1126) og Wulfhild af Sachsen (f. 1071/1075, d. 1126).

Henrik den stolte giftede sig den 29. maj 1127 med Gertrud af Supplinburg (1115-1143). Parret fik sønnen Henrik Løve (1129/1130-1195), hertug af Sachsen og Bayern

Han arvede det første land, da faderen Henrik den Sorte 1126 nedlagde regeringen, og ægtede året efter kejser Lothar’s datter Gertrud. Til tak for den bistand, han ydede sin svigerfader, fik han de omstridte Mathilde’ske arvegodser i Italien og efter kejserens død store besiddelser i Sachsen samt adkomst til dette hertugdømme. Han bejlede til kejserværdigheden, men fyrsterne, der var skinsyge på hans store magt, foretrak modkandidaten Konrad 3. af Hohenstaufen, og da han nægtede at udlevere rigsinsignierne, som kejser Lothar på sit dødsleje havde overgivet ham, lystes han i Rigets Acht, og hans hertugdømmer fratoges ham. Under kampen for i det mindste at bevare Sachsen døde han.

Eksterne henvisninger 
Salmonsens Konversationsleksikon, 2. udgave, bind XI, s. 258; opslag: Henrik den Stolte
 Heinrich der Stolze på Slægten Welfs hjemmeside 

Henrik 10 af Bayern
Henrik 02 af Sachsen
Huset Welf
Campeonato Paraense

Campeonato Paraense  er den bedste fodboldliga i staten Pará, Brasilien.

Mestre 

1908 União Esportiva
1910 União Esportiva
1913 Remo
1914 Remo
1915 Remo
1916 Remo
1917 Remo
1918 Remo
1919 Remo
1920 Paysandu
1921 Paysandu
1922 Paysandu
1923 Paysandu
1924 Remo
1925 Remo
1926 Remo
1927 Paysandu
1928 Paysandu
1929 Paysandu
1930 Remo
1931 Paysandu
1932 Paysandu
1933 Remo
1934 Paysandu
1936 Remo
1937 Tuna Luso
1938 Tuna Luso
1939 Paysandu
1940 Remo
1941 Tuna Luso
1942 Paysandu
1943 Paysandu
1944 Paysandu
1945 Paysandu
1947 Paysandu
1948 Tuna Luso
1949 Remo
1950 Remo
1951 Tuna Luso
1952 Remo
1953 Remo
1954 Remo
1955 Tuna Luso
1956 Paysandu
1957 Paysandu
1958 Tuna Luso
1959 Paysandu
1960 Remo
1961 Paysandu
1962 Paysandu
1963 Paysandu
1964 Remo
1965 Paysandu
1966 Paysandu
1967 Paysandu
1968 Remo
1969 Paysandu
1970 Tuna Luso
1971 Paysandu
1972 Paysandu
1973 Remo
1974 Remo
1975 Remo
1976 Paysandu
1977 Remo
1978 Remo
1979 Remo
1980 Paysandu
1981 Paysandu
1982 Paysandu
1983 Tuna Luso
1984 Paysandu
1985 Paysandu
1986 Remo
1987 Paysandu
1988 Tuna Luso
1989 Remo
1990 Remo
1991 Remo
1992 Paysandu
1993 Remo
1994 Remo
1995 Remo
1996 Remo
1997 Remo
1998 Paysandu
1999 Remo
2000 Paysandu
2001 Paysandu
2002 Paysandu
2003 Remo
2004 Remo
2005 Paysandu
2006 Paysandu
2007 Remo
2008 Remo
2009 Paysandu
2010 Paysandu
2011 Independente
2012 Cametá
2013 Paysandu

Titler i rækkefølge efter titler 
Paysandu 45
Remo 42
Tuna Luso 10
União Esportiva 2
Independente og Cametá 1

Se også 
Copa FGF

Eksterne henvisninger 
Officiel hjemmeside

Fodboldligaer
Najib Ammari

Najib Ammari (født 10. april 1992 i Marseille, Frankrig) er en fransk fodboldspiller med rødder fra Algeriet, som spiller for Rizespor i Tyrkiet.

Karriere 
Najib skrev under på sin første professionelle kontrakt i juli 2012 med Marseille. Han spillede for klubben også som ynglingespiller, og spillede i et år på klubbens første senior i et år, hvor han det meste af tiden var udlejet til FC Rouen.

I 2014 skiftede han til bulgarske Chernomorets Burgas hvor han spillede i et år, hvor han scorede syv mål i 21 kampe. Den 18. februar 2014 skiftede han til CFR Cluj. Han spillede fem kampe for klubben, inden han den 1. juli 2014 skiftede til tyrkiske Rizespor.

Landshold 
Ammari har spillet to kampe for Algeriets U17 landshold. Han spiller derudover for landets U23 landshold.

Referencer

Eksterne henvisninger 
 
 Information om karriere på LevskiSofia.info 

Fodboldspillere fra Frankrig
Fodboldspillere fra Algeriet
Fodboldspillere fra Olympique Marseille
Fodboldspillere fra PFC Levski Sofia
Personer fra Marseille
Adolf 1. af Holsten

Adolf 1. af Holsten (død 13. november 1131) var greve af Schauenburg (også Schaumburg, i det senere Niedersachsen) omkring 1106-1131. År 1111 indsattes han af den daværende hertug af Sachsen, Lothar af Süpplingenburg som greve af Holsten i Nordelbingen.

Liv og gerning 
Adolf 1. kan være identisk med den Adolf, som 1096 omtales af biskoppen af Minden, men det kan dog også være faderen med samme navn.

Adolf 1. erhvervede Osterburg og byggede borgen Schauenburg på Nesselberg ved Weser, der blev hans stamsæde. Fra 1106 fik han militære og organisatoriske opgaver i Holsten af hertug Lothar af Süpplingenburg (Lothar af Sachsen), og 1111 blev han ved Lothars hjælp greve af Holsten-Wagrien-Stormarn. Kernen i dette grevskab ved den tyske grænse udgjordes af områderne nord og øst for Hamborg.

Omgivet af ditmarskerne mod vest, danskere mod nord og de hedenske vagriere mod øst befæstede han sit herredømme med klogskab og mådehold. Han stod på god fod med vagrierfyrsten Henrik af Mecklenburg, da efter dennes død Lothar, der nu var blevet kejser, tildelte Knud Lavard kongeværdigheden over vagriererne, ville Knud sætte sig fast på kridtbjerget Alberg (det senere Segeberg), men Adolf fordrev ham derfra. 

Adolf fremmede den tyske kolonisation i sine områder og var en trofast støtte til den tyske konge. 

Adolf døde ifølge Chronicon Holtzatiæ 1131 den 13. november og blev begravet i Minden.

Adolf giftede sig den 8. februar (ukendt år) med Hildewa. Parret fik to børn:
 Hartung, døde i slaget ved Kulm i Böhmen den 18. februar 1126
 Adolf 2. af Holsten (død 1164), greve af Holsten

Litteratur 
 Karl Jordan: Heinrich der Löwe, Deutscher Taschenbuch Verlag München, side 17,125
 Chronicon Holtzatiæ 13, MGH SS XXI, sida 261.

Eksterne henvisninger 
 Salmonsens Konversationsleksikon, 2. udgave, bind I (1915), s. 189; opslag: Adolf, Grever af Holsten

Huset Schauenburg
Grever af Holsten
Konstantia af Steiermark

Konstantia af Steiermark, (født 24. december 1588, død 10. juli 1631), var en polsk dronning, gift med Sigismund 3. Vasa af Polen den 11. december 1605. Yngre søster til Sigismunds første kone Anna af Steiermark. Hun var datter af kejser Ferdinand Is søn, ærkehertug Karl af Steiermark, og Maria Anna af Bayern.

Børn
Johan Kasimir 1607-1608 (blev 1 år)
Johan 2. Kasimir Vasa af Polen 1609-1672
Johan Albert Vasa 1612-1634, biskop i Krakow.
Karl Ferdinand Vasa 1613-1655
Alexander Karol Vasa 1614-1634
Anna Konstantia, født og død 1616
Anna Katarina Konstantia Vasa 1619-1651

Kilder

Eksterne henvisninger 

Dronninger af Polen
Huset Habsburg
Personer i 1500-tallet
Personer i 1600-tallet
Ærkehertuginder af Østrig
Nadjib Baouia

Nadjib Baouia (født 25. februar 1992 i El M'Ghair, Algeriet) er en algerisk fodboldspiller, som spiller for Cholet i Frankrig.

Klubkarriere 
Nadjib skiftede til Évian i 2011 som ynglingespiller. Han kom til Évian fra Caluire SC i hjemmelandet. 

I juli 2013 blev Baouia rykket op til Évians førsteholdstrup. Han fik sin debut som professionel i marts 2013, hvor han spillede de sidste syv minutter imod Stade Reims i 30. runde af Ligue 1. Senere i maj, som var han anden kamp som professionel, scorede han sit første mål for Évian, i Coupe de France semifinalen imod Lorient, hvor han scorede det fjerde og sidste mål i 4-0 sejren.

Referencer

Eksterne henvisninger  
 

Fodboldspillere fra Algeriet
Fodboldspillere fra Evian Thonon Gaillard F.C.
Fodboldspillere fra RC Lens
Maria Anna af Bayern (1551–1608)

Maria Anna af Bayern , (født 21. marts 1551 i München, døde 22. april 1608 i Graz) , var ærkehertuginde af indre Østrig, gift den 26. august i Wien med ærkehertug Karl II af indre Østrig. Hun var datter af hertug Wilhelm IV i Bayern og Maria af Baden-Sponheim.

I deres ægteskab, fik Karl og Maria Anna femten børn

Børn: 
 Ferdinand (15. juli 1572 - 3. august 1572).
 Anna af Steiermark (16. august 1573 - 10. februar 1598) – 1592 gift med Sigismund, konge af Sverige og Polen
 Maria Christina (10. november 1574 – 6. april 1621) – gift med Sigismund Báthory
 Catherine Renata (4. januar 1576 - 29. juni, 1599).
 Elisabeth (13. marts 1577 - 29. januar, 1586).
 Kejser Ferdinand II (9. juli 1578 - 15. februar 1637) – 1. gift med Anna Maria af Bayern (1574-1616) – 2. gift med Eleonore af Gonzaga (1598-1655) 
 Charles (17. juli 1579 - 17. maj 1580).
 Gregoria Maximiliana (22. marts 1581 – 20. september 1597)
 Eleanor (25. september 1582 – 28. januar 1620), nonne.
 Maximilian Ernest (17. november 1583 – 18. februar 1616), Teutonrytter.
 Margareta af indre Østrig (25. december 1584 - 3. oktober 1611) – gift med Filip III, konge af Spanien. 
 Ærkehertug Leopold V af Tyrolen (9. oktober 1586 - 13. september 1632), biskop i Passau og Straßburg – gift med Claudia de Medici (1604–1648)
 Konstantia af indre Østrig (24. december 1588 – 10. juli 1631) – 1602 gift med Sigismund, exkonge af Sverige og konge af Polen
 Maria Magdalena af indre Østrig (7. oktober 1589 - 1. november 1631) – 1608 gift med Cosimo II de' Medici
 Ærkehertug Karl af indre Østrig (7. august 1590 – 28. december 1624) – Biskop i Wroclaw og Brixen samt tyske Ordens Grand Master

Huset Wittelsbach
Huset Habsburg
Personer fra München
Personer i 1500-tallet
Personer i 1600-tallet
Dmitrij Kombarov

Dmitrij Vladimirovitj Kombarov (på russisk: Дмитрий Владимирович Комбаров, født 22. januar 1987 i Moskva, Sovjetunionen) er en russisk fodboldspiller (venstre kant/back). Han spiller hos Spartak Moskva i den russiske liga. Hans tvillingebror, Kirill Kombarov, er også professionel fodboldspiller.

Kombarov spillede som ungdomsspiller først for Spartak og senere for Dynamo Moskva. Efter at han i 2006 blev senior startede han hos Dynamo, og rejste i 2010 tilbage til Spartak.

Landshold 
Kombarov har (pr. juni 2014) spillet 24 kampe og scoret ét mål for Ruslands landshold, som han debuterede for 29. februar 2012 i en venskabskamp mod Danmark. Han var en del af den russiske trup til både EM i 2012 og VM i 2014.

Referencer

Eksterne henvisninger 

 Dmitrij Kombarov  på national-football-teams.com
 Dmitrij Kombarov  på FIFA.com

Fodboldspillere fra Rusland
Fodboldspillere fra Dynamo Moskva
Fodboldspillere fra FC Spartak Moskva
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Personer fra Moskva
Essaïd Belkalem

Essaïd Belkalem (født 1. januar 1989 i Mekla, Algeriet) er en algerisk fodboldspiller, som spiller for JS Kabylie i sit hjemland.

Klubkarriere

JS Kabylie 
I 2008 blev Belkalem rykket op til klubbens senior førstehold. I 2009/10 sæsonen spillede Belkalem 20 kampe.

Efter at have spillet 83 ligakampe for klubben, og scoret fem ligamål, meldte han i februar 2013 ud, at han i sommerpausen ville skifte til en europæisk klub. Han kontrakt udløb også i sommerpausen.

Granada CF 
Den 1. juli 2013 skiftede Belkalem til Granada CF, eftersom hans kontrakt udløb med JS Kabylie. Belkalem skrev under på en 5-årig kontrakt.

Udlån til Watford 
Den 12. august 2013 skiftede Belkalem til Watford på en sæson-lang lejekontrakt, med mulighed for et permanent skifte. Den 28. august 2013 fik han sin debut for Watford i League Cup kampen imod Bournemouth, hvor han spillede alle 90 minutter.

Han fik sin liga debut den 14. september 2013 i et 1-1 opgør imod Charlton Athletic.

Watford 
Watford udnyttede mugliheden for at købe Belkalem, da det var en del af hans lejekontrakt.

Landshold 
Belkalem fik sin debut for  den 9. september 2012, i en Africa Cup of Nations 2013 kvalifikationskamp imod Libyen, hvor han spillede alle minutter i 1-0 sejren til Algeriet.

Eksterne henvisninger

Referencer 

Fodboldspillere fra Algeriet
Deltagere ved verdensmesterskabet i fodbold 2014
Fodboldspillere fra Granada CF
Fodboldspillere fra Watford F.C.
Morten Brock

Morten Pedersen Brock (Brok) (død 5. april 1591 på Barløsegård) var en dansk landsdommer.

Han var søn af Peder Mortensen Brock (død 1551) og Birgitte Henriksdatter Glob (død 1576) og skrev sig til Barløsegård. Han blev i 1571 landsdommer i Fyn og forlenet med Lyø.

Han var gift med Anne Jørgensdatter Skovgaard, men havde i dette ægteskab kun en datter, og derfor blev han slægten Brocks sidste mand. Han er begravet i Barløse Kirke.

Kilder 
Danmarks Adels Aarbog 1889.

Morten
Godsejere fra Danmark
Landsdommere fra Danmark
Danskere i 1500-tallet
Lensmænd fra Danmark
Gåsevadholms slot

Gåsevadholm er et slot i Tölö sogn i Kungsbacka i Halland. Gåsevadholm blev første gang nævnt i 1400-tallet. Den nuværende hovedbygningen blev bygget i slutningen af 1700-tallet. Hovedbygningen har pudsede facader, der er malet lyserøde. Slottet er beliggende på en ø midt i Rolfsån lige udenfor Kungsbacka.

Gåsevadholm ejedes af et fideikommis indstiftet 1772 af direktøren for Svenska Ostindiska Companiet, Niclas Sahlgren. I 1999 omdannedes fideikommiset til et fideikommisaktieselskab, der kontrolleres af friherre Nils August Otto Carl Niclas Silfverschiöld, gift med prinsesse Désirée af Sverige.

Referencer

Eksterne henvisninger 

 Gåsevadholms slot hjemmeside 

Slotte i Halland
Bruno Berner

Bruno George Berner (født 21. november 1977 i Zürich, Schweiz) er en tidligere fodboldspiller (forsvarer/ midtbane) fra Schweiz. I dag er han træner for FC Zürich U18 .

Berner startede sin seniorkarriere hos Grasshoppers i sin fødeby, hvor han var tilknyttet fem sæsoner, kun afbrudt af et kortvarigt lejeophold hos spanske Real Oviedo. Herefter spillede han tre sæsoner hos SC Freiburg i Tyskland. I 2005 vendte han tilbage til hjemlandet, og spillede de følgende to sæsoner hos FC Basel i den schweiziske liga.

I 2007 prøvede Berner lykken i England hos Blackburn Rovers i Premier League. Han havde dog svært ved at spille sig på holdet, og blev i stedet sendt videre til Leicester City, der på daværende tidspunkt spillede i de lavere rækker. I løbet af de følgende fire sæsoner var han en hyppig del af Leicester-holdet, og scorede otte mål i 84 ligakampe for The Foxes.

Landshold 

Berner spillede desuden, mellem 2001 og 2004, 16 kampe for det schweiziske landshold. Han var en del af det schweiziske hold til EM i 2004 i Portugal. Han kom dog ikke på banen i turneringen, hvor schweizerne blev slået ud efter det indledende gruppespil.

Referencer

Eksterne henvisninger 

Fodboldspillere fra Schweiz
Fodboldspillere fra Grasshopper-Club Zürich
Fodboldspillere fra Real Oviedo
Fodboldspillere fra SC Freiburg
Fodboldspillere fra FC Basel
Fodboldspillere fra Blackburn Rovers F.C.
Fodboldspillere fra Leicester City F.C.
Personer fra Zürich
Fodboldtrænere fra Schweiz
Deltagere ved det europæiske mesterskab i fodbold 2004
Ricardo Cabanas

Ricardo Cabanas Rey (født 17. januar 1979 i Zürich, Schweiz) er en tidligere schweizisk fodboldspiller (midtbane).

Cabanas tilbragte langt størstedelen af sin karriere hos Grasshoppers i sin fødeby, hvor han var tilknyttet i sammenlagt 14 sæsoner, fordelt på to ophold. Han spillede også hos franske Guingamp og tyske FC Köln. Med Grasshoppers var han tre gange med til at vinde det schweiziske mesterskab.

Cabanas spillede desuden, mellem 2000 og 2008, 51 kampe for det schweiziske landshold. Han var en del af det schweiziske hold til både EM i 2004, VM i 2006 og EM i 2008.

Referencer 

Fodboldspillere fra Schweiz
Fodboldspillere fra Grasshopper-Club Zürich
Fodboldspillere fra En Avant Guingamp
Fodboldspillere fra 1. FC Köln
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Personer fra Zürich
Saïd Benrahma

Saïd Benrahma (født 10. august 1995 i Toulouse, Frankrig) er en Algerisk fodboldspiller, som spiller for den engelske fodboldklub West Ham United efter et skifte fra Brentford FC.

Klubkarriere 
Benrahma skiftede til OGC Nice i 2013, hvor han kom til klubben fra US Colomiers. Han spillede på klubbens ungdomshold i en kort periode, men blev kort tid rykket op på senior førsteholdet.

Han fik sin debut Ligue 1 debut den 6. oktober 2013 i 1-0 nederlaget imod Toulouse FC. Han blev skiftet ind i 75' minut i stedet for Jérémy Pied.

Eksterne henvisninger  
 
 ognice.com | Spillerinfo 

Fodboldspillere fra Algeriet
Fodboldspillere fra Frankrig
Fodboldspillere fra OGC Nice
Raphaël Wicky

Raphaël Wicky (født 26. april 1977 i Leuggern, Schweiz) er en tidligere schweizisk fodboldspiller (defensiv midtbane).

Wicky startede sin seniorkarriere hos FC Sion i den schweiziske liga, hvor han også havde spillet som ungdomsspiller. Han skiftede i 1997 til tysk fodbold, hvor han havde lange ophold hos først Werder Bremen og siden Hamburger SV. Han skiftede i 2007 tilbage til Sion, og sluttede i 2008 karrieren af med et kort ophold i den amerikanske fodboldliga MLS, hvor han spillede for Chivas USA.

Wicky var med Werder Bremen med til at vinde den tyske DFB-Pokal i 1999.

Landshold 

Wicky spillede desuden, mellem 1996 og 2008, 75 kampe og scorede ét mål for det schweiziske landshold. Han var en del af det schweiziske hold til både EM i 1996, EM i 2004 og VM i fodbold 2006.

Referencer 

Fodboldspillere fra Schweiz
Fodboldspillere fra FC Sion
Fodboldspillere fra Werder Bremen
Fodboldspillere fra Atlético Madrid
Fodboldspillere fra Hamburger SV
Fodboldtrænere fra Schweiz
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Marco Zwyssig

Marco Zwyssig (født 24. oktober 1971 i St. Gallen, Schweiz) er en tidligere schweizisk fodboldspiller (midterforsvarer).

Zwyssig spillede det meste af sin klubkarriere i hjemlandet, hvor han primært var tilknyttet FC St. Gallen i sin fødeby samt storklubben FC Basel. Med Basel var han med til at vinde to schweiziske mesterskaber, i henholdsvis 2002 og 2004. Han spillede også et halvt år hos FC Tirol Innsbruck i Østrig, hvor han i 2002 blev noteret for at have vundet den østrigske Bundesliga, selvom han på daværende tidspunkt allerede havde forladt klubben.

Landshold 
Zwyssig spillede desuden, mellem 2000 og 2004, 20 kampe og scorede ét mål for det schweiziske landshold. Han var en del af det schweiziske hold til EM i 2004 i Portugal. Han kom dog ikke på banen i turneringen, hvor schweizerne røg ud efter det indledende gruppespil.

Referencer

Eksterne henvisninger 

Fodboldspillere fra Schweiz
Fodboldspillere fra FC St. Gallen
Fodboldspillere fra FC Basel
Deltagere ved det europæiske mesterskab i fodbold 2004
Personer fra Sankt Gallen
Fabio Celestini

Fabio Celestini (født 31. oktober 1975 i Lausanne, Schweiz) er en tidligere schweizisk fodboldspiller (defensiv midtbane).

Celestini startede sin seniorkarriere hos Lausanne-Sport i hjemlandet, men skiftede i 2000 til fransk fodbold, hvor han havde ophold hos først Troyes og siden Olympique Marseille. Han var en del af det Marseille-hold, der i 2004 nåede finalen i UEFA Cuppen, der blev tabt til spanske Valencia.

Efter sin tid i Frankrig tog Celestini i 2004 til Spanien, hvor han først spillede et enkelt år hos Levante UD, og efterfølgende fem sæsoner hos Getafe CF. Hans ophold i Getafe faldt sammen med danske Michael Laudrups trænerperiode i klubben.

Landshold 

Celestini spillede mellem 1998 og 2007 35 kampe og scorede to mål for det schweiziske landshold. Han var en del af det schweiziske hold ved EM i 2004 i Portugal. Her spillede han to ud af schweizernes tre kampe, da holdet blev slået ud efter det indledende gruppespil.

Referencer 

Fodboldspillere fra Schweiz
Fodboldspillere fra FC Lausanne-Sport
Fodboldspillere fra Troyes AC
Fodboldspillere fra Olympique Marseille
Fodboldspillere fra Levante UD
Fodboldspillere fra Getafe CF
Personer fra Lausanne
Fodboldtrænere fra Schweiz
Deltagere ved det europæiske mesterskab i fodbold 2004
Milaim Rama

Milaim Rama (født 29. februar 1976 i Vitina, Jugoslavien) er en jugoslavisk født tidligere schweizisk fodboldspiller (angriber).

Rama spillede langt størstedelen af sin karriere hos FC Thun i den schweiziske liga. Han havde også korte ophold hos FC Schaffhausen samt hos tyske FC Augsburg.

Rama spillede desuden syv kampe for det schweiziske landshold. Han var en del af det schweiziske hold ved EM i 2004 i Portugal. Her fik han fem minutters spilletid i den sidste af schweizernes tre kampe, da holdet blev slået ud efter det indledende gruppespil.

Referencer 

Fodboldspillere fra Schweiz
Fodboldspillere fra FC Thun
Fodboldspillere fra FC Schaffhausen
Fodboldspillere fra FC Augsburg
Patrick Sylvestre

Patrick Sylvestre (født 1. september 1968 i Bure, Schweiz) er en tidligere schweizisk fodboldspiller (midtbane).

Sylvestre spillede hele sin karriere i hjemlandet, hvor han tilbragte længst tid hos FC Lugano. Han spillede også hos FC Sion, og her var han i 1997 med til at vinde det schweiziske mesterskab.

Sylvestre spillede desuden elleve kampe for det schweiziske landshold. Han var en del af det schweiziske hold til både VM i 1994 i USA og EM i 1996 i England. Ved 94-slutrunden spillede han en enkelt kamp, mens han ikke var på banen i 1996-turneringen.

Referencer 

Fodboldspillere fra Schweiz
Fodboldspillere fra FC Lugano
Fodboldspillere fra FC Lausanne-Sport
Fodboldspillere fra FC Sion
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Marco Grassi

Marco Grassi (født 8. august 1968 i Chiasso, Schweiz) er en tidligere schweizisk fodboldspiller (angriber).

Grassi spillede gennem sin karriere for en lang række klubber både i hjemlandet og i Frankrig. Han var blandt andet af to omgange tilknyttet FC Zürich i den schweiziske liga, og havde i Frankrig blandt andet ophold i storklubberne AS Monaco og Olympique Lyon.

Grassi spillede desuden 31 kampe og scorede tre mål for det schweiziske landshold. Han var en del af det schweiziske hold til både VM i 1994 i USA og EM i 1996 i England. Han spillede én kamp ved begge slutrunder.

Referencer 

Fodboldspillere fra Schweiz
Fodboldspillere fra FC Zürich
Fodboldspillere fra Servette FC
Fodboldspillere fra Stade Rennais FC
Fodboldspillere fra AS Monaco FC
Fodboldspillere fra FC Sion
Fodboldspillere fra AS Cannes
Fodboldspillere fra Olympique Lyon
Fodboldspillere fra OGC Nice
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Sébastien Jeanneret

Sébastien Jeanneret (født 12. december 1973 i Le Locle, Schweiz) er en tidligere schweizisk fodboldspiller (forsvarer).

Jeanneret spillede hele sin karriere i hjemlandet, hvor han tilbragte længst tid hos Neuchâtel Xamax og FC Zürich. Han opnåede desuden 18 kampe for det schweiziske landshold. Han var en del af det schweiziske hold til EM i 1996 i England. Her spillede han to af schweizernes tre kampe, men kunne ikke forhindre, at holdet blev slået ud efter det indledende gruppespil.

Referencer 

Fodboldspillere fra Schweiz
Fodboldspillere fra Neuchâtel Xamax
Fodboldspillere fra Servette FC
Fodboldspillere fra FC Zürich
Deltagere ved det europæiske mesterskab i fodbold 1996